gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
ચાઇનીઝ યુઆન આઠ વર્ષના તળિયે, બૉન્ડ અને શૅરબજારમાં વેચવાલી
You need an iframes capable browser to view this content.
ક્રૂડની કઠણાઈમાં શૅરબજારમાં નરમાઈનો નવો દોર શરૂ
શૅરબજારનું ચલકચલાણું - અનિલ પટેલ
ઓપેકના ડીલ પ્રોડક્શન-કટના અહેવાલના પગલે વિશ્વબજારમાં ક્રૂડના ભાવમાં ભડકો શરૂ થયો છે. બ્રેન્ટ ક્રૂડ ગઈ કાલે બેરલદીઠ પ૭.૮૯ ડૉલરની ૧૪ મહિનાની નવી ટોચ બતાવી રનિંગ ક્વોટમાં ચાર ટકાની તેજીમાં પ૬.૪૭ ડૉલર દેખાતું હતું. બીજી તરફ ટ્રમ્પના આગમનથી અમેરિકા-ચાઇના વચ્ચેના સંબંધ તનાવભર્યા બની રહ્યા છે. ચાઇનીઝ યુઆન ડૉલર સામે આઠ વર્ષની નીચી સપાટીએ પહોંચી ગયો છે. શૅરબજારમાં મહિનાનો મોટો એવો અઢી ટકાનો ઘટાડો નોંધાયો છે. ઘરઆંગણે નોટબંધી અને રૂપિયામાં નબળા આંતરપ્રવાહ વચ્ચે ક્રૂડના ભાવ ઊછળતાં શૅરબજારનું માનસ વધુ કમજોર બન્યું છે. સેન્સેક્સ ગઈ કાલે નીચામાં ર૬,૪૬૮ બતાવી છેલ્લે ર૩ર પૉઇન્ટની નરમાઈમાં ર૬,પ૧પ તથા નિફ્ટી ૮૧પ૪ની ઇન્ટ્રા-ડે બૉટમ બનાવી અંતે ૯૧ પૉઇન્ટની નબળાઈમાં ૮૧૭૧ની અંદર બંધ આવ્યા છે. બન્ને આંક આરંભથી અંત સુધી નેગેટિવ ઝોનમાં હતા. સેન્સેક્સના ૦.૯ ટકાના ઘટાડા સામે નિફ્ટી ૧.૧ ટકો ડાઉન હતો. નિફ્ટીના પ૧માંથી માત્ર છ શૅર તો સેન્સેક્સના ૩૦માંથી ૭ શૅર પ્લસમાં હતા. ઓએનજીસી બન્ને બજાર ખાતે ટૉપ ગેઇનર હતો. ક્રૂડની તેજીથી શૅરબજારમાં નરમાઈના નવા દોરનો આરંભ થવાની આશંકા છે. બુધવારથી અમેરિકન ફેડની પૉલિસી મીટિંગ શરૂ થઈ રહી છે જેમાં ફેડ-રેટ ૦.રપ ટકા વધશે એવી બજારની વ્યાપક ધારણા છે. ફેડ-રેટ ન વધે તો બજાર બાઉન્સ-બૅકના મૂડમાં આવી શકે છે. નોટબંધીનું પગલું મોદી સરકાર માટે રાજકીય રીતે કેટલું લાભદાયી બનશે એની ખબર યુપી સહિતનાં પાંચ રાજ્યોની ચૂંટણીનાં પરિણામ આવે ત્યારે પડશે, પરંતુ દેશના અર્થતંત્ર માટે તો એક મોટી હોનારત પુરવાર થઈ રહી છે. સરકારી પ્રચાર-તંત્રના મતે લોકોને થોડીક અગવડ પડી રહી છે, પરંતુ હકીકતમાં જન-આક્રોશ ક્યારે ભડકાનું સ્વરૂપ લેશે એ કહી શકાય નહીં. જીએસટીનો અમલ એપ્રિલ ૨૦૧૭થી થવાની હવે કોઈ શક્યતા નથી જે માર્કેટનો મૂડ બગાડવા માટેનું એક વધુ કારણ કહી શકાય. એક બિન-સત્તાવાર અહેવાલ પ્રમાણે રદ થયેલી કરન્સી પેટે લગભગ ૧૩ લાખ કરોડ રૂપિયાનું ચલણ બૅન્કોમાં આવી ચૂક્યું છે. બ્લૅક મનીને લઈ સરકારી ગણતરી બહુ ખરાબ રીતે ખોટી ઠરી છે.
ગઈ કાલે ચાઇનીઝ શૅરબજાર અઢી ટકાની ખરાબીમાં ૩૧પર બંધ હતું. આ માટે એકથી વધુ કારણ જવાબદાર હતાં. ડૉલર સામે ચાઇનીઝ યુઆનની આઠ વર્ષની નીચી સપાટીએ વેચવાલી ઊપડી છે. ગવર્નમેન્ટ બૉન્ડમાં ભારે જીતના પગલે દાયકાઓ જૂની એમરિકાની ચાઇનીઝ-પૉલિસીમાં બદલાવની દહેશત છે. પ્રૉપર્ટીના ભાવ મોટા પાયે ઘટવાના વરતારા થાય છે. મની માર્કેટના રેટ વધારાતરફી છે. સત્તાવાળા શૅરબજારકમાં ઇન્શ્યૉરન્સ કંપનીઓના રોકાણને લઈ કડક બન્યા છે. ઇન શૉર્ટ ચાઇનીઝ ફાઇનૅન્શિયલ માર્કેટ હાલકડોલક થવાનાં એંધાણ છે. ચાઇનીઝ સ્મૉલ કૅપ ઇન્ડેક્સ તો ગઈ કાલે સાડાપાંચ ટકા તૂટ્યો હતો. ચાઇના પાછળ હૉન્ગકૉન્ગ શૅરબજાર દોઢેક ટકો કે ૩ર૮ પૉઇન્ટ નરમ હતું. સિંગાપોર તથા તાઇવાન ખાતે સાધારણ ઘટાડો હતો. જૅપનીઝ શૅરબજાર સુધારાની ચાલ જાળવી રાખતાં પોણો ટકો વધીને ૧૯,૧પપ બંધ હતું. યુરોપ રનિંગ ક્વોટમાં ઘટાડાતરફી ઝોક દર્શાવતું હતું.
સેન્સેક્સ-નિફ્ટીના એકાદ ટકાના ઘટાડા સામે ગઈ કાલે બૅન્કેક્સ અને બૅન્ક નિફ્ટી ૧.૭ ટકા ખરડાયા હતા. બન્ને બેન્ચમાર્ક ખાતે એક પણ શૅર વધી શક્યો ન હતો. એચડીએફસી બૅન્ક, આઇસીઆઇસીઆઇ બૅન્ક, ઍક્સિસ બૅન્ક તથા સ્ટેટ બૅન્ક એકથી અઢી ટકા ઘટતાં બજારને ૮૪ પૉઇન્ટનો માર પડ્યો હતો. સમગ્ર બૅન્કિંગ ઉદ્યોગના ૪ર શૅરમાંથી ૩૯ શૅર માઇનસમાં હતા. આઇઓબી એક ટકો વધીને રપ રૂપિયા બંધ હતો. ઓરિયન્ટલ બૅન્ક ઑફ કૉમર્સ, પીએનબી, કૅનેરા બૅન્ક, ડીસીબી બૅન્ક, આઇડીએફસી બૅન્ક, યુનિયન બૅન્ક, ઇન્ડ્સઇન્ડ બૅન્ક, આઇડીબીઆઇ, કોટક-મહિન્દ્ર બૅન્ક, બૅન્ક ઑફ બરોડા, સિન્ડિકેટ બૅન્ક, જેકે બૅન્ક, અલાહાબાદ બૅન્ક, આંધ્ર બૅન્ક, યસ બૅન્ક, સ્ટેટ બૅન્ક ઑફ મૈસૂર, ઇન્ડિયન બૅન્ક, સ્ટેટ બૅન્ક ઑફ બિકાનેર-જયપુર, કૉર્પોરેશન બૅન્ક, સિટી યુનિયન બૅન્ક જેવા કાઉન્ટર દોઢથી સવાત્રણ ટકા સુધી ડાઉન હતાં. વિજયા બૅન્ક સવા ટકાથી વધુના સુધારામાં ૪૭ રૂપિયા નજીક રહ્યો હતો. કર્ણાટક બૅન્ક અડધો ટકો અપ હતો.
શીલા ફોમમાં તોફાની વધઘટ
શુક્રવારે ૪૧ ટકાના તગડા પ્રીમિયમે લિસ્ટેડ થયેલ અને ઉપલી સર્કિટના માહોલમાં રૂપિયા ૧૦૩ર બંધ રહેલા શીલા ફોમમાં ગઈ કાલે તોફાની વધઘટ જોવાઈ હતી. ભાવ ૧૦પ૦ રૂપિયા ખૂલી જોતજોતામાં ૧૧૭૦ રૂપિયાની નવી ઊંચી સપાટી બતાવી તરત જ નીચામાં ૯પ૮ રૂપિયા થયો હતો. ભાવ છેલ્લે ર.૪ ટકાની નરમાઈમાં ૧૦૦૭ રૂપિયા રહ્યો હતો. વૉલ્યુમ બીએસઈ ખાતે પ.૪પ લાખ શૅરનું હતું. શૅરની ફેસવૅલ્યુ પાંચ રૂપિયા છે. એનએસઈ ખાતે ભાવ ઉપરમાં ૧૧૬૪ રૂપિયા અને નીચામાં ૯પ૪ રૂપિયા થઈ અંતે ર.૪ ટકાના ઘટાડે ૧૦૦૭ રૂપિયા હતો. વૉલ્યુમ ર૮ લાખ શૅરનું હતું. શુક્રવારે લિસ્ટિંગના દિવસે આ કાઉન્ટરમાં એસબીઆઇ મ્યુચ્યુઅલ ફન્ડ દ્વારા શૅરદીઠ ૯૭૦ રૂપિયાના ભાવે ૧૦.૬પ લાખ શૅર એનએસઈ ખાતે બલ્ક ડીલમાં લેવાયા હતા. પ૧૦ કરોડ રૂપિયાનો આઇપીઓ ઑફર ફોર સેલ સ્વરૂપનો હોઈ તમામ ભંડોળ પ્રમોટર્સના ઘરમાં ગયું છે. લિડ મૅનેજર એડલવાઇસ જેવા મોટા ગજાની ખેલાડીનો સથવારો તથા તગડી નાણાં કોથળીવાળા પ્રમોટર્સની સિન્ડિકેટ આ શૅરમાં કેવા-કેવા તોફાન મચાવે છે એ જોવું રહ્યું!
ક્રૂડનો ભાવવધારો તથા ડીમૉનેટાઇઝેશનના પગલે વેચાણને થઈ રહેલી માઠી અસરથી ઇન્વેન્ટરીમાં વધારો કામે લાગતાં ઑટો શૅરની હાલત ગઈ કાલે સૌથી ખરાબ હતી. ઑટો ઇન્ડેક્સ ૧૩માંથી ૧ર શૅરના ઘટાડામાં પોણાબે ટકા કે ૩પ૪ પૉઇન્ટ તૂટ્યો હતો. તાતા મોટર્સ બે ટકા, મારુતિ સુઝુકી દોઢ ટકો, બજાજ ઑટો અઢી ટકા, હીરો મોટોકૉર્પ બે ટકા અને મહિન્દ્ર ૧.૮ ટકા ઘટીને બંધ રહેતાં સેન્સેક્સને ૬ર પૉઇન્ટની હાનિ થઈ હતી. ટૂ-થ્રી વ્હીલર્સ ક્ષેત્રના ૧૧માંથી ૮ શૅર ડાઉન હતા. ઍટલાસ સાઇકલ, આઇશર મોટર્સ, એલએમએલ, મહારાષ્ટ્ર સ્કૂટર અને અતુલ ઑટો દોઢથી ત્રણ ટકા નરમ હતા. મૅજેસ્ટિક ઑટો ૩.૬ ટકા વધીને ૧૧૩ રૂપિયા બંધ હતો. કાઇનેટિક એન્જિનિયરિંગ સાધારણ પ્લસ હતો. ઑટો ઍન્સિલિયરી સેક્ટરના રપ શૅર વધ્યા હતા. સામે ૬પ જાતો નરમ હતી. એસએપીએલ, મુંજાલ ઑટો, સુંદરમ બ્રેક લાઇનિંગ, અસાહી ઇન્ડિયા, ટ્રાઇટન વાલ્વા, ઇગરશી મોટર, ઑટો લાઇટ ઇન્ડિયા જેવા કાઉન્ટર બેથી સાત ટકા ઊંચકાયા હતાં. અમરરાજા બૅટરીઝ, સેટકો, જમના ઑટો, ભારત ગિયર, જેએમટી ઑટો, હરીતા સીટ, લુમેક્સ ઑટો, રાસ ધનિક ઇત્યાદિમાં પોણાત્રણથી પાંચ ટકાની નરમાઈ હતી. ટીવીએસ મોટર ૦.૯ ટકાના સુધારામાં ૩૬૬ રૂપિયા હતો.
વિશ્વબજારમાં બ્રેન્ટ ક્રૂડ બેરલદીઠ પ૬ ડૉલરને વટાવી દોઢેક વર્ષની ઊંચી સપાટીએ પહોંચતાં ઑઇલ-ગૅસ સેક્ટરના શૅરમાં પસંદગીયુક્ત આકર્ષણ જોવાયું છે. ઓએનજીસી ચારેક ગણા કામકાજમાં ૩૧પ રૂપિયા નજીકની મલ્ટિયર ટૉપ બનાવી અંતે ૧.૪ ટકા વધીને ૩૧૧ રૂપિયા બંધ હતો. શૅરમાં બોનસ માટે નક્કી કરતાં માંડ અડધા કામકાજમાં ૪પ૪ રૂપિયાની વર્ષની ઊંચી સપાટીએ જઈ છેલ્લે નહીંવત્ સુધારામાં ૪૪૩ રૂપિયા હતો. હિન્દુસ્તાન ઑઇલ એક્સ્પ્લોરેશન ૭૪ રૂપિયા પ્લસના વર્ષના નવા શિખરે જઈ અંતે ૪.૬ ટકાની આગેકૂચમાં ૭ર રૂપિયા હતો. ડૉલ્ફિન ઑફશૉર ચાર ગણા વૉલ્યુમમાં ૧૪૩ રૂપિયાની નવી ઊંચી સપાટીએ જઈ છેલ્લે ૧૪ ટકાના જમ્પમાં ૧૪૦ રૂપિયા તથા અબાન ઑફશૉર દોઢા વૉલ્યુમમાં પાંચ ટકા વધીને ર૬ર રૂપિયા બંધ હતા. જિન્દલ ડ્રિલિંગ ૧૯પ રૂપિયા વટાવી છેલ્લે અઢી ટકાની મજબૂતીમાં ૧૯૦ રૂપિયા હતો. બીજી તરફ ઓઈઓસી, ભારત પેટ્રોલિયમ, હિન્દુસ્તાન પેટ્રોલિયમ, કૅસ્ટ્રોલ, ઇન્દ્રપ્રસ્થ ગૅસ, એમઆરપીએલ, મહાનગર ગૅસ જેવા કાઉન્ટર પોણા ટકાથી લઈને ચાર ટકા સુધી ડાઉન હતા.
સ્ટેટ બૅન્ક ઑફ ઇન્ડિયા દ્વારા વીમા બિઝનેસમાં પ્રવૃત્ત સબસિડિયરી એસબીઆઇ લાઇફ ઇન્શ્યૉરન્સમાંનો ૩.૯ ટકા હિસ્સો શૅરદીઠ ૪૬૦ રૂપિયા લેખે વેચી આશરે ૧૮૦૦ રૂપિયા ઊભા કરવામાં આવતાં શૅર ગઈ કાલે ઉપરમાં ૨૬૦ રૂપિયા થઈ પ્રૉફિટ-બુકિંગમાં એક ટકો વધી ૨૬૩ રૂપિયા હતો.
ટિટાગઢ વૅગન્સને ઇન્ડિયન નૅવી તરફથી નવો ઑર્ડર મળવાના અહેવાલે શૅર ગઈ કાલે ચાર ગણા કામકાજમાં અઢી ટકાથી વધુના સુધારામાં ૧૧૭ રૂપિયા બંધ હતો.
જયપ્રકાશ અસોસિએટ્સની ચોખ્ખી ખોટ ૫૪૭ કરોડ રૂપિયાથી વધીને સપ્ટેમ્બર ક્વૉર્ટરમાં ૭૮૧ કરોડ રૂપિયાને વટાવી જતાં શૅર અઢી ટકા ગગડી ૭.૬૮ રૂપિયા બંધ હતો. ફેસવૅલ્યુ બે રૂપિયા છે.
એલ્કેમ લૅબોરેટરીઝના અંકલેશ્વર એકમ સંબંધે યુએસએફડીએ દ્વારા ઇન્સ્પેક્શન રિપોર્ટ પ્રતિકૂળ આવતાં શૅર ગઈ કાલે ૧૫૮૮ રૂપિયાના તળિયે જઈ છેલ્લે ૨.૪ ટકાના ઘટાડે ૧૬૩૫ રૂપિયા બંધ હતો.
વેસ્ટલાઇફ ડેલવપમેન્ટ રોજના આશરે ૨૬૦૦ શૅર સામે ગઈ કાલે ૬.૪૭ લાખ શૅરના કામકાજમાં ૧૭૯ રૂપિયાની ઇન્ટ્રા-ડે હાઈથી નીચામાં ૧૫૯ રૂપિયા થઈ અંતે ૪.૫ ટકા ગગડી ૧૬૧ રૂપિયા બંધ હતો. ફેસવૅલ્યુ બે રૂપિયા છે.
સ્માર્ટ લિન્ક નેટવર્ક ૨૦ ગણા વૉલ્યુમમાં ૧૨૩ રૂપિયા પ્લસની સર્વોચ્ચ સપાટી બનાવી અંતે ૧૦ ટકાના ઉછાળે ૧૧૬ રૂપિયા બંધ હતો. ફેસવૅલ્યુ બે રૂપિયાની છે.
રોલ્ટા ઇન્ડિયા સારાં પરિણામ પાછળ ૧૫ ગણા કામકાજમાં ૨૦ ટકાની ઉપલી સર્કિટમાં ૬૬ રૂપિયાને વટાવી અંતે ત્યાં જ બંધ હતો. વૉલ્યુમ ૨૦ ગણું હતું.
ક્વિક હિલ ટેક્નૉલૉજીઝ બમણા વૉલ્યુમમાં ઉપરમાં ૨૯૨ રૂપિયા થઈ અંતે ૩.૬ ટકાની મજબૂતીમાં ૨૮૩ રૂપિયા બંધ હતો.
વ્હર્લપુલ ઑફ ઇન્ડિયા સળંગ બીજા દિવસની પીછેહઠમાં ચાર ગણા કામકાજમાં નીચામાં ૮૮૬ રૂપિયા થઈ અંતે ૫.૮ ટકાની નબળાઈમાં ૮૮૮ રૂપિયા બંધ હતો.
ટીવીએસ ઇલેક્ટ્રૉનિક્સ બમણા કામકાજમાં ૧૦ ટકાની ઉપલી સર્કિટમાં ૨૨૦ રૂપિયાના નવા શિખરે બંધ હતો.
આઇટીઆઇ સળંગ પાંચમા દિવસની આગેકૂચમાં ૧૦ ટકાની ઉપલી સર્કિટમાં ૫૩ રૂપિયાની નવી ઊંચી સપાટી બનાવી અંતે આઠ ટકાની તેજીમાં ૫૨ રૂપિયા રહ્યો હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.